השבוע נפתחו במודיעין מכבים רעות שתי דירות המיועדות להכשרת צעירים וצעירות על הרצף האוטיסטי, לחיים עצמאיים בקהילה. בקרוב תפתח דירה נוספת.
תכנית התמיכה "כתף למשפחה" מתחילה את השנה השמונה עשרה שלה במודיעין ומחפשת משפחות הנמצאות במשבר גירושין ורוצות לפעול יחד כדי לצאת מהמשבר מחוזקים יותר ועם כלים יעילים לתקשורת טובה יותר בזמן המשבר ואחריו. התכנית מסובסדת ע"י האגף לשירותים חברתיים ופתוחה לכל תושבי העיר.
אגף הבטחון הקהילתי בעיריית מודיעין מגייס מדריכים חברתיים לעבודה בבתי הספר העל יסודיים בעיר. "הנוער בעיר בידיים טובות" אומר אילן בן סעדון, המחזיק בתיק הבטחון הקהילתי, "לאור הצלחתם המוכחת של המדריכים החברתיים בכוונתנו להרחיב את הפעילות לכל בתי הספר העל יסודיים".
עשרות משפחות לקחו חלק במיזם "יש לי חבר/ה מיוחד/ת" והגיעו למפגש הראשון והמרגש שיזם המרכז למשפחה באגף לשירותים החברתיים. המשתתפים נהנו בשעת הסיפור של הספר "תירס חם", התכבדו בקלחי תירס, יצרו רעשנים ונהנו מאחר צהריים ערכי ומיוחד. הפעילות התקיימה הודות לפורום ההורים הפעילים של המרכז למשפחה שיזמו ומובילים את המיזם במודיעין מכבים רעות.
יוזמה של תושבת צפון הארץ ליצירת מפגשי משחק משולבים בין ילדים לילדים בעלי צרכים מיוחדים הגיעה גם למודיעין מכבים רעות. המרכז למשפחה מזמין משפחות מהעיר להצטרף לפרויקט הנקרא "יש לי חבר/ה מיוחד/ת" במסגרתו יתקיים מפגש של שיח, בילוי ופיקניק חברתי משולב בפארק הגיבורים ברחוב עמוק האלה.
שש משפחות עולים חדשים מצפון אמריקה הגיעו לארץ ויגורו בעיר. בשדה התעופה חיכתה להם משלחת קבלת פנים הכוללת נציגים ממחלקת הקליטה ואת ראש העיר, חיים ביבס.
גם השנה עמלו עובדי האגף לשירותים חברתיים בשיתוף עמותת "חזון לישראל", על איסוף ילקוטים וקלמרים עבור תלמידים ממשפחות שידן אינה משגת לקנותם. במהלך הימים האחרונים התקיימה חלוקת הילקוטים, ורכזת המתנדבים, רונית שטייגמן בניאן, ציינה כי על פי נתוני האגף, כל הילדים אשר נזקקו לילקוט חדש, קיבלו מענה.
לאחרונה נהנו עשרות ילדי עולים מהעיר מקייטנת קיץ שהפעילה עבורם עמותת "חממה" בשיתוף עם מחלקת הקליטה. מטרת הקייטנה, מלבד לספק לילדים חוויות מהנות, היא לחשוף את הילדים לתרבות הישראלית, לשפה העברית ולמשחקים שכל ילד בארץ מכיר.